甘曰懋

甘曰懋，字勉齋，又字實夫，四川邛州大邑縣人，康熙五十六年丁酉科四川鄉試第36名舉人，康熙六十年辛丑科易經房會試中式165名，殿試成進士，年四十五歲，本年故《康熙六十年進士登科錄》「甘曰懋〔通志〕，字實夫，康熙辛巳進士，少孤貧，力學綜貫百家尤精於史裁，學者稱之〔汪𣿄志稿〕，甘曰懋，其先臨江人，祖文臣明川北總兵，順治間屯田大邑，遂爲邑人，父和貢生，曰懋以科甲起家，官主事卒於京師，弟曰廣；甘曰廣，康熙辛卯舉人，與兄曰懋善事父母。懋以進士在都觀政，没於京師。柩歸，匿不聞於二老，泣跪白嫂徐氏曰：兄亡矣，柩寄佃宇。爺娘老矣，必哭子而亡。阿嫂純孝，忍痛哭於柩所可也。嫂往哭，翣絰返，易常服奉舅姑。廣亦然。乃四五年，父母念懋，怪其久無手字，扶杖徧詢鄰人，聞凶耗，踪跡得懋柩，大慟，相繼而逝。吁！風燭高堂，多畱晚景，非賢嫂從權之孝乎？平日之不忝承歡可知矣。汪𣿄據向廷賡《倫風》增補」，[同治]《大邑縣志》

 参考资料 

Category:大邑人
Category:康熙五十六年丁酉科四川鄉試舉人